bombman/thwiki-2026-super-clean-3k huggingface dataset:
ในช่วงการปฏิวัติฝรั่งเศส สมัชชาแห่งชาติ เป็นสภาที่จัดตั้งขึ้นโดยฐานันดรที่สาม(ชนชั้นไพร่)แห่งสภาฐานันดร ดำรงอยู่ระหว่างวันที่ 13 มิถุนายน ถึง 9 กรกฎาคม ค.ศ. 1789 เหตุการณ์ สภาฐานันดรถูกเรียกประชุมเมื่อวันที่ 10 พฤษภาคม ค.ศ. 1789 เพื่อรับมือวิกฤตการคลังของฝรั่งเศส อย่างไรก็ตาม การแบ่งโครงสร้างทางการเมืองของสภาทำให้การประชุมไม่สามารถดำเนินได้ เนื่องจากก่อนหน้านั้น มีการกำหนดให้ฐานันดรที่หนึ่ง(พระสงฆ์) ฐานันดรที่สอง(ขุนนาง) และฐานันดรที่สาม(ไพร่) มีสิทธิออกเสียงฝ่ายละหนึ่งเสียงเท่ากัน การกำหนดวิธีลงมติแบบนี้จะทำให้ฝ่ายกษัตริย์ซึ่งมีพระสงฆ์และขุนนางหนุนหลังชนะการลงมติเสมอ ทั้งที่ฐานันดรที่สามมีจำนวนสมาชิกมากที่สุดในสภา ฐานันดรที่สามจึงมิอาจยอมรับกฎนี้และขอแยกไปจัดประชุมเอง การประนีประนอมระหว่างฐานันดรต่างๆไม่เป็นผลสำเร็จ ฐานันดรที่สามจึงเริ่มจัดการประชุมของตนเองขึ้นในวันที่ 28 พฤษภาคม พวกซึ่งเรียกตัวเองว่า 'ไพร่' (Communes) ได้ร่วมกันประกาศคำยืนยันอำนาจที่เป็นอิสระจากองค์กรอื่นๆ ในวันที่ 13 มิถนุยน พวกเขาก็เริ่มเรียกที่ประชุมแห่งนี้ว่าสมัชชาแห่งชาติ สภาอิสระที่ตั้งขึ้นใหม่นี้ได้รับความสนใจจากพวกนายทุนและสามัญชนอย่างมาก สมัชชาแห่งชาติรวมหนี้สินของชาติและราชสำนักเป็นหนี้สาธารณะก้อนเดียว และประกาศยกเว้นการเก็บภาษีเป็นการชั่วคราว คำประกาศเหล่านี้ทำให้นายทุนเกิดความเชื่อมั่นและให้การสนับสนุนสมัชชาแห่งชาติในการจัดประชุมต่อไป สมัชชาแห่งชาติยังจัดตั้งคณะกรรมาธิการปัจจัยยังชีพเพื่อแก้ไขสถานการณ์ขาดแคลนอาหาร ขุนคลังเอก ฌัก แนแกร์ พยายามเกลี้ยกล่อมพระเจ้าหลุยส์ที่ 16 ใช้อำนาจพักสมัยการประชุมเพื่อให้ฐานันดรต่างๆไปเจรจาปรองดองกัน ในตอนแรกพระเจ้าหลุยส์ทรงตกลงกับเนแกร์ สุดท้ายแล้วกลับไม่มีฐานันดรใดได้รับแจ้งเรื่องจะทรงพักสมัยการประชุมดังกล่าวเลย เมื่อเหตุการณ์กลับยิ่งสับสนเกินวิสัยแนแกร์ พระเจ้าหลุยส์ไม่สนใจคำแนะนำของเนแกร์อีกต่อไป และหันไปฟังคำพวกองคมนตรีแทน ในวันที่ 19 มิถุนายน พระองค์บัญชาให้ปิดโถงเดตาต์ (Salle des États) สถานที่ใช้ประชุมของสมัชชาแห่งชาติ ทำให้สมาชิกสมัชชาแห่งชาติประกาศคำปฏิญาณสนามเทนนิส และในวันที่ 23 มิถุนายน ทรงหารือกับองมนตรีเกี่ยวกับการใช้พระราชอำนาจยุบสมัชชาแห่งชาติ อย่างไรก็ตาม เหล่านายทุนและประชาชนต่างสนับสนุนสมัชชาแห่งชาติอย่างมาก ทำให้ในที่สุด พระเจ้าหลุยส์เริ่มยอมรับในอำนาจของสมัชชาแห่งชาติในวันที่ 27 มิถุนายน อ้างอิง
มิชชาเอล เจ้าชายแห่งซัคเซิน-ไวมาร์-ไอเซอนัค ประสูติเมื่อวันที่ 15 พฤศจิกายน พ.ศ. 2489 ณ บัมแบร์ค เป็นพระโอรสพระองค์กลางและพระองค์เดียวในคาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) และบารอนเนสเอลีซาเบ็ท แห่งวังเงินไฮม์-วินเทอร์ชไตน์ โดยเป็นพระญาติห่าง ๆ ในราชวงศ์เนเธอร์แลนด์ผ่านทางสายพระบิดา โดยมีพระบิดาและพระมารดาทูลหัวคือ สมเด็จพระราชินีนาถยูเลียนาแห่งเนเธอร์แลนด์ แกรนด์ดัชเชสอานาตาเซียแห่งรัสเซีย แอนนา แอนเดอร์สัน เจ้าหญิงลูอีสแห่งซัคเซิน-ไมนิงเงิน คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) พระบิดาของพระองค์สิ้นพระชนม์ลงเมื่อวันที่ 14 ตุลาคม พ.ศ. 2531 พระองค์จึงกลายเป็นผู้นำราชวงศ์พระองค์ถัดมา เสกสมรส มิชชาเอล เจ้าชายแห่งซัคเซิน-ไวมาร์-ไอเซอนัค ทรงเสกสมรสครั้งแรกกับเรนาเทอ เฮ็งเคิล เมื่อวันที่ 9 มิถุนายน พ.ศ. 2513 และต่อมาทรงหย่ากันเมื่อวันที่ 9 มีนาคม พ.ศ. 2517 ไม่มีพระบุตร ต่อมาทรงเสกสมรสอีกครั้งกับดัคมาร์ เฮ็นนิงส์ เมื่อวันที่ 15 พฤศจิกายน พ.ศ. 2523 มีพระธิดา 1 พระองค์คือ เจ้าหญิงเลโอนีแห่งซัคเซิน-ไวมาร์-ไอเซอนัค ด้วยความที่พระองค์มีพระธิดาเพียงพระองค์เดียว ตำแหน่งผู้นำราชวงศ์จึงตกไปเป็นของเจ้าชายวิลเฮล็ม แอ็นสท์แห่งซัคเซิน-ไวมาร์-ไอเซอนัค พระญาติ อ้างอิง
แม่แบบแผนภาพเส้นทาง จะอธิบายการใช้งานแม่แบบหลักอย่าง หรือ และแม่แบบเสริมที่ส่วนใหญ่มี BS ( แปลว่า รถไฟ) นำหน้า ระบบนี้มีรูปแบบที่สม่ำเสมอกับกล่องข้อมูลแผนที่เส้นทางส่วนใหญ่สำหรับเส้นทางรถไฟ แต่ยังรองรับการขนส่งอื่น ๆ เช่น ทางน้ำ แผนที่ดังกล่าวสร้างขึ้นเป็นกองซ้อน ซึ่งส่วนที่สำคัญที่สุดคือเซลล์เรียงแถวสัญลักษณ์สี่เหลี่ยมรูปหนึ่งหรือหลายรูป รูปสัญลักษณ์พื้นฐานเหล่านี้มีมากกว่า 3,000 รูป มีหลายวิธีในการเพิ่มข้อความในแต่ละแถวและความคิดเห็นไปยังเซลล์กราฟิกแต่ละเซลล์ แม่แบบหลัก แม่แบบ ทำหน้าที่เหมือนกับตู้บรรจุกองข้อมูลของแม่แบบ BSn, BSn-2 (อธิบายไว้ด้านล่าง) แต่ละแม่แบบอธิบายแถวในโครงสร้างของแต่ละผลลัพธ์ ให้กองนี้เป็นแม่แบบที่มีค่าของพารามิเตอร์ ข้าง ๆ กองที่เรียงแถวนี้อธิบายพารามิเตอร์ต่าง ๆ ที่สามารถอธิบายพฤติกรรมของแผนที่โลกที่แสดงผลออกมา พวกเขาคือ: หมายเหตุสำหรับ width: ไม่มีค่าเริ่มต้นเพราะจะทำให้ไม่แสดงผลของพารามิเตอร์ tw ในแถว BSn ซึ่งใช้เพื่อแทนที่ความกว้างของคอลัมน์ข้อความของส่วนที่ยุบได้ของแถว BSn ความแตกต่างระหว่าง กับ BS-map Routemap ไวยากรณ์แถว +1 +2 +3 +4 +5 ~~ ~~ ~~ ~~ ~~ ~~ ---- ตัวแยกสัญลักษณ์ \ การซ้อนทับ O=icon icon ตัวคั่นคอลัมน์ข้อความ ~~ สำหรับข้อมูลเพิ่มเติม ดูที่ คู่มือการใช้แม่แบบ หากคุณกำลังสร้างตารางตั้งแต่เริ่มต้นแทนที่จะใช้แม่แบบ ไพป์ – ซึ่งใช้อย่างมากในไวยากรณ์ของวิกิตาราง – จะต้องถูกแทนที่ด้วย ตัวอย่างเช่น ถูกเข้ารหัสเป็น
สุรัตนา คล่องตระกูล (ชื่อเล่น: หน่อย, ชื่อจริง: สุรัตนา ข้องตระกูล) เกิดเมื่อวันที่ 21 สิงหาคม พ.ศ. 2506 เป็นนักแสดงชาวไทย ศึกษาที่พาณิชดรุณพิทยาห้วยขวาง เข้าสู่วงการตั้งแต่อายุ 19 ปี ด้วยการเป็นนางแบบโฆษณา ยาสีฟันคอลเกต จากนั้นถูกทาบทามมาแสดงละครหลายเรื่อง สำหรับละครเรื่องแรก คือเรื่อง แว่วเสียงซอ ในปี พ.ศ. 2529 รับบทเป็น 'อุษา' นางเอกคู่กับ โกวิท วัฒนกุล และต่อมาทางผู้กำกับ รุจน์ รณภพ ได้ให้ทาง คุณแดง สุรางค์ เปรมปรีดิ์ ทาบทามมาแสดงภาพยนตร์ เรื่องไฟเสน่หา รับบทเป็น ภรรยาคู่กับ ยุรนันท์ ภมรมนตรี ละครโทรทัศน์ ปี เรื่อง บทบาท 2529 แว่วเสียงซอ อุษา 2530 อ้อมอกภูเขา ไฟเสน่หา ถิ่นสมร หนามชีวิต น้ำทิพย์ 2531 ปราสาทมืด กัญญา คลองเตยคาราวาน สตรีที่โลกลืม ลูกอ๊อด 2532 สมการวัย อยู่เพื่อรัก คุณหญิงศรีบดี แก้วตาเสือ ดวงจิต 2533 ดวงตาสวรรค์ เอียด ข้าวนอกนา เขมวรรณ 2534 แม่เบี้ย ไหมแก้ว เงือกสาวดาวรุ่ง นางเงือก 2535 ลอดลายมังกร ทรงศรี ดอกกระถินริมรั้ว เวียง พ่อบ้านเมียเผลอ อารีย์ 2537 ถนนสายสุดท้าย จินดา น้ำใสใจจริง อาจารย์อัญชลิกา 2538 ขอหมอนใบนั้นที่เธอฝันยามหนุน แม่นงค์ 2539 ด้วยแรงอธิษฐาน เกตุมณี บ้านสอยดาว เรืองรอง ชั่วโมงที่ 25 ภิรมย์ 2540 ดงมนุษย์ รอยอดีต ทวี รักไร้อันดับ มณี กระท่อมไม้ไผ่ วณี 2541 อีสา-รวีช่วงโชติ วิภา (รับเชิญ) กิ่งไผ่ คุณหญิงใหญ่ 2542 รักเต็มร้อย อาจารย์รัศมี 2543 สื่อรักภาษาใจ แม่ลูกเกด 2544 ฉันชื่อไศลา สาลินี 2545 วิญญาณหรรษา วรรณ ใครกำหนด สารภี (รับเชิญ) แสงดาวฝั่งทะเล ดุจเดือน 2547 ไฟในวายุ ดวงดาว 2549 แว่วเสียงซึง คมคาย ปิ่นมุก คุณหญิงฉวี 2550 ทะเลสาปสีเลือด ป้าทรา ดั่งดวงหฤทัย พระราชเทวี (แคว้นพันธุรัฐ) 2551 เจ้าหญิงลำซิ่ง เจ้าวิไลจรัส ปมรักรอยอดีต เดือน 2552 อาทิตย์ชิงดวง แสงหล้า ทองบุตรหล้า 2555 คุณสามี(กำมะลอ)ที่รัก นวลจันทร์ (รับเชิญ) 2557 รักต้องอุ้ม คุณสุวิภา ลูกสาวพ่อมด แม่แก้ว 2559 เลือดรักทระนง คุณหญิงชื่นจิต 2560 อกธรณี คุณหญิง เหมือนคนละฟากฟ้า อรัญญา (รับเชิญ) 2561 ปี่แก้วนางหงส์ คุณหญิงพิศ 2562 รอยอาฆาต คุณนายสกุณา เลือดสุพรรณ นางจันทร์ 2563 ร้อยเล่ห์มารยา บรรเจิดศรี ภาพยนตร์ ภาพยนตร์ พ.ศ. เรื่อง 2530 ไฟเสน่หา 2531 มีหัวใจไว้บอกรัก 2537 กาเหว่าที่บางเพลง อ้างอิง สุรัตนา คล่องตระกูล ที่ ThaiContentDB http://www.fivestarproduction.co.th/ไฟเสน่หา/ https://www.naewna.com/entertain/429670
N1 (จาก Raketa-nositel, 'จรวดบรรทุก'), หรือ Н1 (จาก Ракета-носитель) ในภาษารัสเซีย เป็น super heavy-lift launch vehicle มีจุดมุ่งหมายเพื่อขนส่งน้ำหนักบรรทุกไปเกินกว่าวงโคจรต่ำของโลก. N1 ของโซเวียตเป็นคู่เหมือนกับจรวด แซตเทิร์น 5 ของอเมริกันและมีจุดประสงค์ที่จะทำให้มนุษย์สามารถเดินทางไปยังดวงจันทร์ของโลกและไกลกว่านั้น โดยเริ่มมีการวิจัยตั้งแต่ปี 1959 ส่วนแรกของมันยังคงเป็นส่วนของจรวดที่มีพละกำลังมากที่สุดเท่าที่เคยสร้างมา แต่ว่าจรวด N1 ทั้งหมดสี่ลำที่เคยถูกปล่อยนั้น ส่วนแรกได้ทำงานล้มเหลว N1-L3 ถูกออกแบบมาเพื่อแข่งขันกับโครงการอะพอลโล ของสหรัฐอเมริกาเพื่อลงจอดบนดวงจันทร์โดยใช้วิธีการนัดพบในวงโคจรดวงจันทร์ที่คล้ายกัน N1 พื้นฐานมีสามส่วนซึ่งจะบรรทุก L3 กับนักบินอวกาศสองคนขึ้นสู่วงโคจรโลกต่ำของโลก L3 มีส่วนหนึ่งที่ใช้สำหรับการจุดระเบิดเพื่อตั้งวงโคจรสู่ดวงจันทร์ อีกส่วนใช้สำหรับการแก้ไขวงโคจรระหว่างทาง การเข้าสู่วงโคจรดวงจันทร์ และใช้ในการลดความสูงลงสู่ดวงจันทร์ในช่วงแรก ยานลงจอดอวกาศนักบินเดียว Lk และยานโคจรดวงจันทร์นักบินคู่ Soyuz 7K-LOK จะกลับสู่โลก N1-L3 ได้รับงบประมาณต่ำและรีบเร่งในเริ่มต้นพัฒนาตั้งแต่เดือนตุลาคม 1965 เกือบสี่ปีหลังจาก แซตเทิร์น 5 โครงการนี้หยุดชะงักจากการเสียชีวิตของหัวหน้านักออกแบบของเซียร์เกย์ โคโรเลฟในปี 1966 ความพยายามในยิงจรวด N1 ทั้งสี่ครั้งล้มเหลว ด้วยความพยายามครั้งที่สองส่งผลให้ยานพาหนะกระแทกกลับเข้าสู่แท่นยิงจรวดไม่นานหลังจากการปล่อยตัวและส่งผลให้เกิดหนึ่งในการระเบิดที่ไม่ใช่นิวเคลียร์ที่ใหญ่ที่สุดในประวัติศาสตร์ของมนุษย์ โครงการ N1 ถูกระงับในปี 1974 และยกเลิกอย่างเป็นทางการในปี 1976 รายละเอียดทั้งหมดของโครงการของโซเวียตเพื่อส่งมนุษย์ไปดวงจันทร์ ถูกเก็บเป็นความลับจนกระทั่งสหภาพโซเวียตใกล้จะล่มสลายในปี 1989 อ้างอิง
พระธรรมธีรราชมหามุนี เป็นราชทินนามสมณศักดิ์พระราชาคณะชั้นธรรมรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย มีพัดยศเฉพาะแถบสีดำ ประวัติ ในทำเนียบ 'ตำแหน่งพระราชาคณะในกรุงนอกกรุง ครั้งกรุงเก่า' ปรากฏชื่อพระครูสุธรรมธิราราชมหามุนี เป็นพระครูเจ้าคณะเมืองระยอง ขึ้นกับในคณะคามวาสีฝ่ายขวา ถึงรัชสมัยพระบาทสมเด็จพระพุทธยอดฟ้าจุฬาโลกมหาราช โปรดให้ลดสมณศักดิ์สมเด็จพระสังฆราช (ชื่น) ลงเป็นพระธรรมธิราราชมหามุนีว่าที่พระพนรัตน ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้พระจัน ที่เพิ่งถูกถอดจากสมณศักดิ์พระเทพโมลี กลับเป็นพระราชาคณะเสมอชั้นเทพที่พระธรรมธีระราชมหามุนี ถึง พ.ศ. 2495 พระเทพเมธี (ธีร์ ปุณฺณโก) จึงได้รับสมณศักดิ์เป็นพระราชาคณะชั้นธรรมที่พระธรรมธีรราชมหามุนีเป็นรูปแรก ในบรรดาพระสงฆ์ทั้งหมดที่ได้รับพระราชทานสมณศักดิ์นี้ พระสงฆ์รูปที่มีชื่อเสียงและเป็นที่รู้จักมากที่สุดคือ พระธรรมธีรราชมหามุนี (โชดก ญาณสิทฺธิ ป.ธ.9) วัดมหาธาตุยุวราชรังสฤษฎิ์ ซึ่งเป็นพระอาจารย์ใหญ่ฝ่ายวิปัสสนาธุระรูปแรกของสำนักวิปัสสนากรรมฐาน วัดมหาธาตุยุวราชรังสฤษฎิ์ โดยท่านได้นำวิธีการปฏิบัติวิปัสสนากรรมฐาน พองหนอ-ยุบหนอ จากการเดินทางไปศึกษาดูงานและปฏิบัติวิปัสสนากรรมฐาน ณ ประเทศพม่า มาสอนในสำนักวิปัสสนากรรมฐานของวัดมหาธาตุฯ จนทำให้มีผู้ที่สนใจฝึกปฏิบัติเป็นจำนวนมาก นอกจากนี้ ท่านยังเป็นพระอาจารย์ถวายการสอนวิปัสสนากรรมฐานแด่สมเด็จพระศรีนครินทราบรมราชชนนี และพระมงคลเทพมุนี (สด จนฺทสโร) วัดปากน้ำ ภาษีเจริญ พระวิปัสสนาจารย์ผู้เลื่องชื่อในด้านวิชชาธรรมกาย เมื่อปี พ.ศ. 2498 ซึ่งทั้งสมเด็จพระศรีนครินทราบรมราชชนนี และหลวงพ่อสด ได้รับผลจากการปฏิบัติเป็นที่น่าพอพระทัยและน่าพอใจ โดยเฉพาะหลวงพ่อสด ท่านได้มอบภาพถ่ายของท่านให้กับสำนักวิปัสสนากรรมฐาน วัดมหาธาตุฯ พร้อมกับเขียนรับรองผลการปฏิบัติใต้ภาพถ่าย โดยระบุว่า การปฏิบัติแบบนี้ ถูกต้องร่องรอยในมหาสติปัฏฐานสูตรทุกประการ แต่เป็นที่น่าเสียดายและเศร้าสลดใจยิ่งนัก เนื่องจากพระธรรมธีรราชมหามุนี (โชดก ญาณสิทฺธิ ป.ธ.9) หลังจากได้รับพระราชทานสมณศักดิ์เพียงแค่ 6 เดือน ก็ได้มรณภาพลงเมื่อวันที่ 30 มิถุนายน พ.ศ. 2531 นับเป็นพระสงฆ์ที่ดำรงสมณศักดิ์นี้สั้นที่สุด รายนาม นับตั้งแต่อดีตถึงปัจจุบัน มีพระเถระได้รับสมณศักดิ์ที่พระธรรมธีรราชมหามุนีรวมทั้งสิ้น 8 รูป ดังนี้ ลำดับที่ รายนาม วัด ดำรงสมณศักดิ์ สังกัดคณะสงฆ์ สมณศักดิ์สุดท้าย 1 พระธรรมธิราราชมหามุนี (ชื่น) ว่าที่พระพนรัตน วัดหงส์รัตนารามราชวรวิหาร พ.ศ. 2325–2330 มหานิกาย พระธรรมไตรโลก 2 พระธรรมธีระราชมหามุนี (จันทร์ สิริจนฺโท) วัดบรมนิวาสราชวรวิหาร พ.ศ. 2459–2466 ธรรมยุติกนิกาย พระอุบาลีคุณูปมาจารย์ 3 พระธรรมธีรราชมหามุนี (ธีร์ ปุณฺณโก) วัดจักรวรรดิราชาวาสวรมหาวิหาร พ.ศ. 2495–2506 มหานิกาย สมเด็จพระธีรญาณมุนี 4 พระธรรมธีรราชมหามุนี (ช่วง วรปุญฺโญ) วัดปากน้ำ ภาษีเจริญ พ.ศ. 2516–2530 มหานิกาย สมเด็จพระมหารัชมังคลาจารย์ 5 พระธรรมธีรราชมหามุนี (โชดก ญาณสิทฺธิ) วัดมหาธาตุยุวราชรังสฤษฎิ์ราชวรมหาวิหาร พ.ศ. 2530–2531 มหานิกาย ดำรงสมณศักดิ์จนกระทั่งมรณภาพ 6 พระธรรมธีรราชมหามุนี (วิลาศ ญาณวโร) วัดยานนาวา พ.ศ. 2532–2537 มหานิกาย พระพรหมโมลี 7 พระธรรมธีรราชมหามุนี (วิเชียร อโนมคุโณ) วัดปากน้ำ ภาษีเจริญ พ.ศ. 2541–2549 มหานิกาย พระวิสุทธิวงศาจารย์ 8 พระธรรมธีรราชมหามุนี (เที่ยง อคฺคธมฺโม) วัดระฆังโฆสิตารามวรมหาวิหาร พ.ศ. 2551–2564 มหานิกาย ดำรงสมณศักดิ์จนกระทั่งมรณภาพ อ้างอิง
เป็นผู้ใช้ที่มีประวัติเขียนในวิกิพีเดียภาษาไทยตั้งแต่ปี 2552 อย่างไรก็ตาม สำหรับผู้ที่คุ้นเคยกับผู้ใช้ดังกล่าวมักจะเห็นรูปแบบการเขียนตามบทความต่าง ๆ ( ดูปูมการสร้างหน้า) ที่มีลักษณะคล้ายข้อความตัดแปะจากเว็บไซต์ แล้วแปะอ้างอิงไว้ข้างล่างทีเดียว ไม่มีการใส่อ้างอิงท้ายประโยคตามข้อความวิกิ รวมถึงไม่รู้จักใส่หมวดหมู่ท้ายหน้า จะเห็นได้ว่าผู้ใช้คนดังกล่าวอาจมีความสามารถไม่เพียงพอ (incompetent) ในการแก้ไขวิกิพีเดีย และเข้าข่าย :en:Wikipedia:Disruptive editing (การแก้ไขที่ไม่ได้ขัดกฎเกณฑ์ข้อใดชัดเจน แต่เป็นอุปสรรคต่อการพัฒนาสารานุกรมเป็นเวลานาน) เมื่อตักเตือนในหน้าผู้ใช้อย่างไรก็ไม่เคยได้รับคำตอบหรือปรับปรุงใด เนื่องจากผมไม่อยากชี้นำให้ชุมชนมีมาตรการอย่างหนึ่งอย่างใด ขั้นแรก จึงใคร่ขอสอบถามความเห็นก่อนว่า การกระทำดังนี้เป็นปัญหาหรือไม่ และถ้าเป็นปัญหา จะมีแนวทางการแก้ไขอย่างไรต่อไป เพราะผมคิดว่าได้ลองพยายามพูดคุยให้ปรับเปลี่ยนพฤติกรรมแล้วไม่ได้รับการตอบสนองเลยครับ --Wedjet (คุย) 22:05, 24 ตุลาคม 2562 (+07) ผมแจ้งผู้ใช้คนดังกล่าวเป็นลายลักษณ์อักษรแล้ว --Wedjet (คุย) 22:09, 24 ตุลาคม 2562 (+07) ผมเห็นด้วยที่จะมีการหารือเกี่ยวกับแนวทางการเขียนของผู้ใช้รายนี้ เพราะจะเห็นได้ว่าผู้ใช้รายนี้มักจะมีวิธีการแก้ไขบทความหลายๆ บทความที่แตกต่างไปจากผู้ใช้รายอื่นๆ เช่น 1. บทความนักการเมือง/บุคคล โดยหลักทั่วไปเรามักจะสรุปย่อไว้ในย่อหน้าแรกของบทความ เพื่อให้ผู้อ่านเข้าใจบริบทของบุคคลนั้นๆ แต่ผู้ใช้รายนี้ มักจะระบุรายละเอียดของการดำรงตำแหน่งกรรมการต่างๆ นานา ซึ่งมีจำนวนมาก และมิใช่สาระสำคัญของบุคคลนั้นๆ อาทิ พลเอก ประยุทธ จันทร์โอชา ในฐานะนายกรัฐมนตรี ย่อมจะต้องเป็นประธานกรรมการอื่นๆ มากมาย หากจะนำตำแหน่งเหล่านั้นมาใส่ไว้ในย่อหน้าแรกทั้งหมด ย่อมทำให้บทความนั้นไม่สามารถอ่านให้เข้าใจได้โดยง่ายแน่นอน 2. ผู้ใช้รายนี้ มักจะแก้ไขเปลี่ยนแปลงชื่อผู้บริหารหน่วยงาน ในทันทีเมื่อมีมติคณะรัฐมนตรีอนุมัติ แต่ในข้อเท็จจริงตำแหน่งเหล่านั้น ยังไม่มีผลทางกฎหมาย บางครั้งต้องรอคนเก่าเกษียณอายุราชการ หรือรอทรงพระกรุณาโปรดเกล้าฯ Pongsak ksm (คุย) 23:30, 25 ตุลาคม 2562 (+07)
amusement arcade |อาร์เคดสันทนาการที่มีเกมอาร์เคดหลายประเภทตั้งอยู่ในจังหวัดชิบะ ประเทศญี่ปุ่น เกมอาร์เคด หรือ เกมหยอดเหรียญ เป็นเครื่องความบันเทิงแบบหยอดเหรียญที่ปกติติดตั้งในธุรกิจสาธารณะ เช่น ร้านอาหาร, บาร์ และอาร์เคดสันทนาการ เกมอาร์เคดส่วนใหญ่จะนำเสนอเป็นเกมแห่งทักษะเป็นหลัก และรวมถึงวิดีโอเกมอาร์เคด, เครื่องพินบอล, เกมในทางกลไกไฟฟ้า, เกมอาร์เคดลุ้นแลกรางวัล และเกมอาร์เคดเมอร์แชนไดเซอร์ ประเภท โดยทั่วไปแล้ว เกมอาร์เคดมักถูกมองว่าเป็นเกมแห่งทักษะ โดยมีเพียงบางองค์ประกอบของเกมแห่งโอกาสเท่านั้น ส่วนเกมที่เป็นเพียงเกมเสี่ยงโชค เช่น สล็อตแมชชีนและปาจิงโกะ มักจัดอยู่ในประเภทอุปกรณ์การพนันอย่างถูกกฎหมาย และเนื่องจากข้อจำกัด อาจไม่เปิดให้ผู้เยาว์หรือไม่มีการกำกับดูแลที่เหมาะสมในเขตอำนาจศาลหลายแห่ง วิดีโอเกมอาร์เคด games at ZBase in |เกมตู้ที่แซดเบสเอนเตอร์เทนเมนต์เซนเตอร์ ในตัมเปเร ประเทศฟินแลนด์ วิดีโอเกมอาร์เคดได้รับการเปิดตัวครั้งแรกในช่วงต้นคริสต์ทศวรรษ 1970 โดยป็องเป็นเกมแรกที่ประสบความสำเร็จในเชิงพาณิชย์ วิดีโอเกมอาร์เคดใช้วงจรอิเล็กทรอนิกส์หรือวงจรคอมพิวเตอร์เพื่อรับอินพุตจากเครื่องเล่น และแปลสิ่งนั้นเป็นจอแสดงผลอิเล็กทรอนิกส์ เช่น จอภาพ หรือจอโทรทัศน์ อ้างอิง เกมตู้
การเลือกตั้งในสหรัฐ คือการเลือกตั้งบุคคลเพื่อเข้าไปทำหน้าที่ในระดับ รัฐบาลกลาง รัฐ และท้องถิ่น ของสหรัฐ ในระดับรัฐบาลกลาง ประมุขของรัฐคือประธานาธิบดี ได้รับการเลือกตั้งทางอ้อมโดยประชาชนของแต่ละรัฐผ่านคณะผู้เลือกตั้ง ส่วนการเลือกตั้งสมาชิกรัฐสภาสหรัฐ ผู้มีสิทธิเลือกตั้งจะลงคะแนนในแบบ popular vote ของรัฐของตน และเป็นการเลือกตั้งทางตรงจากประชาชนของแต่ละรัฐ มีตำแหน่งจำนวนมากถูกเลือกตั้งในระดับรัฐ แต่ละรัฐมีการเลือกตั้งผู้ว่าการรัฐและสมาชิกสภานิติบัญญัติเป็นอย่างน้อย นอกจากนี้ยังมีการเลือกตั้งตำแหน่งในระดับท้องถิ่นซึ่งคือ เคาน์ตี นคร เมือง ชุมชน โบโรฮ์ และหมู่บ้าน รวมถึงเขตเมืองพิเศษและเขตพื้นที่การศึกษาที่อาจมีฐานะเหนือกว่าเคาน์ตีหรือเขตการปกครองส่วนท้องถิ่นอื่นๆด้วยเช่นกัน จากการการศึกษาของนักรัฐศาสตร์ Jennifer Lawless พบว่ามีเจ้าหน้าที่ที่ได้รับเลือกตั้งจำนวน 519,682 คนในปี ค.ศ. 2012 ขณะที่รัฐธรรมนูญสหรัฐ ยังกำหนดตัวแปรการเลือกตั้งเจ้าหน้าที่รัฐบาลกลาง ไม่ใช่กฎหมายรัฐบาลกลาง แต่เป็นกฎหมายรัฐเป็นผู้ควบคุมการเลือกตั้งส่วนใหญ่ในสหรัฐ รวมถึงการเลือกตั้งขั้นต้น สิทธิของผู้มีสิทธิเลือกตั้ง (นอกเหนือจากคำนิยามตามรัฐธรรมนูญ) การสรรหาคณะผู้เลือกตั้ง รวมถึงการเลือกตั้งของแต่ละรัฐและท้องถิ่น การเลือกตั้งทั้งหมดของ รัฐบาลกลาง รัฐ และท้องถิ่น ได้รับการจัดการโดยภายในแต่ละรัฐ ข้อบังคับและการขยายสิทธิออกเสียงไปยังกลุ่มต่าง ๆ เป็นกระบวนการที่มีการโต้เถียงกันมาตลอดประวัติศาสตร์ของสหรัฐ รัฐบาลกลางเองมีส่วนร่วมในความพยายามที่จะเพิ่มสัดส่วนของผู้มาใช้สิทธิเลือกตั้ง โดยการออกมาตรการต่างๆ เช่น พระราชบัญญัติการขึ้นทะเบียนผู้มีสิทธิเลือกตั้งแห่งชาติ ค.ศ.1993 การจัดหาเงินทุนสำหรับการเลือกตั้งนั้นก็ยังเป็นที่ถกเถียงกันมานาน เพราะแหล่งที่มาส่วนบุคคลจะเป็นการบริจาคเพื่อการสนับสนุนการหาเสียงเสียเป็นจำนวนมาก โดยเฉพาะในการเลือกตั้งในระดับชาติ แนวคิดของการกำหนดเพดานการให้เงินสนับสนุนแก่การระดมทุนจากสาธารณะเพื่อผู้สมัครของการเลือกตั้งขั้นต้นและการเลือกตั้งประธานาธิบดี ถูกเสนอใน ค.ศ.1974 คณะกรรมการการเลือกตั้งแห่งชาติถูกก่อตั้งขึ้นใน ค.ศ.1975 โดยการแก้ไขเพิ่มเติมพระราชบัญญัติการรณรงค์หาเสียงเลือกตั้งแห่งชาติ มีหน้าที่เปิดเผยข้อมูลทางการเงินของการรณรงค์หาเสียง เพื่อบังคับใช้บทบัญญัติของกฎหมาย เช่น เพดานการให้เงินสนับสนุน ข้อห้ามในการบริจาค และเพื่อกำกับดูแลการระดมทุนจากสาธารณชนในการเลือกตั้งประธานาธิบดีสหรัฐ Electoral |
รุ่นที่ 1 (RA1/RA2/RV1/RV2) ซูบารุเพลโอรุ่นแรกเริ่มทำตลาดในวันที่ 9 ตุลาคม 1998 เพิ่อมาทำตลาดแทนที่ ซูบารุ วิวิโอ้ ที่ยุติการทำตลาดไป ในปี 1998 รัฐบาลญี่ปุ่นได้ปรับแก้กฏหมายเกี่ยวกับขนาดตัวถังของรถยนต์ประเภท เคย์คาร์ จึงทำให้ผู้ผลิตต่างออกแบบรถยนต์รุ่นใหม่ของตนให้สอดคล้องกับกฏหมายใหม่นี้ด้วย จึงเกิดเป็นรถเคย์คาร์ประเภท 'แวกอนทรงสูง' ขึ้นมา และ เพลโอ เองก็ได้รับอิทธิพลการออกแบบมาจากกฎหมายใหม่นี้ด้วยเช่นกัน เพลโอ มาพร้อมกับเครื่องยนต์รหัส EN07 ให้กำลัง 46 แรงม้า(PS) สำหรับรุ่นมาตรฐาน ส่วนในรุ่นสปอร์ตี้จะถูกติดตั้งระบบอัดอากาศแบบซุปเปอร์ชาร์จให้กำลังเพิ่มเป็น 64 แรงม้า(PS) ซุบารุ เพลโอ รุ่นที่ 1 ยุติการทำตลาดเดือนตุลาคม 2009 ชื่อ เพลโอ ในภาษาลาตินแปลว่า เติมเต็ม generation Subaru Pleo |มุมมองด้านท้ายรถ Pleo Nesta |เพลโอ เนสต้า Pleo Nicot |เพลโอ นิโค่ PLEO RM (RA1) |เพลโอ อาร์เอ็ม รุ่นที่ 2 - L275F/L285F/L275B/L285B (2010-2018) ซูบารุ เพลโอ รุ่นที่ 2 เริ่มจำหน่ายในประเทศญี่ปุ่นตั้งแต่วันที่ 20 เมษายน 2010 เนื่องจากว่าโตโยต้าเป็นผู้ถือหุ้นใหญ่ในซูบารุ จึงทำให้ เพลโอ รุ่นที่ 2 ถูกผลิตโดยไดฮัทสุแทน ซึ่งก็ใช้วิธีการเดียวกันกับโตโยต้า คือ การนำ ไดฮัทสุ มีร่า มาเปลี่ยนโลโก้และชื่อรุ่นเป็น ซูบารุ เพลโอ และวางจำหน่าย ข้อมูลทางเท็คนิคของตัวรถต่างๆนั้น ไม่มีความแตกต่างจาก มีร่า เลย Subaru Pleo Van |มุมมองด้านท้ายรถ
ธงไชย แมคอินไตย์ ธงไชย แมคอินไตย์ (เกิด 8 ธันวาคม พ.ศ. 2501) เป็นนักร้อง นักแสดงชาวไทย ได้รับขนานนามว่าเป็น 'ซูเปอร์สตาร์เมืองไทย' แรกเข้าวงการบันเทิงเป็นนักแสดงสมทบ ต่อมาได้รับบทพระเอก โดยภาพยนตร์ที่สร้างชื่อเสียงให้กับเขาที่สุดเรื่อง ด้วยรักคือรัก ส่วนละครที่สร้างชื่อเสียงที่สุดของเขาคือบท 'โกโบริ' ในละครคู่กรรม ด้านวงการเพลงซึ่งเป็นอาชีพหลักเขาเริ่มต้นจากการประกวดร้องเพลงของสยามกลการ ต่อมาเป็นนักร้องในสังกัดบริษัท จีเอ็มเอ็ม แกรมมี่ จำกัด (มหาชน) ซึ่งประสบความสำเร็จสูงสุดของประเทศไทย มียอดจำหน่ายอยู่ในระดับแนวหน้าของทวีปเอเชียยอดรวมกว่า 25 ล้านชุด ธงไชยมีผลงานที่สร้างชื่อเสียงยาวนานไม่ต่ำกว่า 30 ปีในวงการบันเทิง มีสตูดิโออัลบั้มเดี่ยวที่มียอดจำหน่ายเกินล้านตลับมากที่สุด 7 ชุด โดยอัลบั้มชุดรับแขก มียอดจำหน่ายมากกว่า 5 ล้านชุด สูงที่สุดเป็นประวัติการณ์ของประเทศไทย และการแสดงคอนเสิร์ตของเขามียอดผู้ชมรวมจากการจำหน่ายบัตรของต้นสังกัดสูงที่สุด โดยเฉพาะคอนเสิร์ตแบบเบิร์ดเบิร์ดโชว์ มีผู้ชมสูงสุดของประเทศไทย (อ่านต่อ...) บทความคัดสรรก่อนหน้านี้: พายุไต้ฝุ่นเกย์ (พ.ศ. 2532) – โดนต์เซย์ยูเลิฟมี – เรซิเดนต์อีวิล 2ที่เก็บถาวร – บทความคัดสรรอื่น ๆ
'บรึนฮิลเดอ' (1897) โดยกัสตง บูว์เซียร์ บรึนฮิลเดอ (เยอรมันใหม่: Brünhilde) หรือ บรึนฮิลท์ (เยอรมันบนสมัยกลาง: Brünhilt) หรือ บรึนฮิลเดอร์ (นอร์สเก่า: Brynhildr) เป็นวีรสตรีในตำนานเจอร์แมนิก ตำนานของนางอาจมีที่มาจากแห่งเจ้าหญิงบรุนฮิลดาแห่งชาววิซิกอท ในเทพปกรณัมนอร์ส บรึนฮิลเดอเป็นนักรบสาวหรือวัลกือริยา ซึ่งปรากฎเป็นตัวละครหลักในบทมหากาพย์เวิลซุงงา (Völsunga) ส่วนในตำนานพื้นบ้านเจอร์แมนิก นางเป็นตัวละครหลักในบทกลอน นีเบอลุงเงินลีท (Nibelungenlied) นางเป็นกษัตรีย์ทรงอำนาจเฉกเช่นเผ่าอามาโซน (กรีกโบราณ: Ἀμαζών) ซึ่งในทั้งสองวัฒนธรรมล้วนกล่าวถึงโศกนาฏกรรมระหว่างนางกับซีคฟรีท (บางฉบับเรียกซีกวร์ด) ภายหลังนางบอกจุดอ่อนของซีคฟรีทแก่ศัตรู ทำให้ซีคฟรีทถูกสังหาร นางก็ฆ่าตัวตายตาม บทอุปรากรชุด แดร์ริงเด็สนีเบอลุงเงิน ('แหวนของนีเบอลุง') ของริชชาร์ท วากเนอร์ ก็ได้หยิบยกบรึนฮิลเดอมาเป็นตัวละครหลักเช่นกัน บรึนฮิลด์เดอที่ปรากฎในแนวคิดและบทประพันธ์ยุคใหม่ล้วนได้รับอิทธิพลมาจากงานของวากเนอร์ บรึนฮิลเดอได้รับการขนานนามว่าเป็น 'เอกอัครบุคคลแห่งตำนานเจอร์แมนิก' บทกลอน นีเบอลุงเงินลีท กล่าวถึงนางว่า: อ้างอิง Bryn
leftที่คุณกำลังใช้งานในปัจจุบันถูกบล็อกเนื่องจากเชื่อว่าเป็นพร็อกซีเปิด (open proxy) หรือไม่ระบุตัวตน (anonymizing proxy) เพื่อป้องกันการก่อกวนพร็อกซีเหล่านี้อาจถูกบล็อกเพื่อไม่ให้แก้ไขวิกิพีเดีย ถ้าคุณใช้พรอกซีเปิด คุณจะต้องปิดพรอกซีสำหรับการแก้ไขวิกิพีเดีย ถ้าคุณเชื่อว่าคุณไม่ได้ใช้พร็อกซีเปิด สาเหตุที่เป็นไปได้มากที่สุดคือลูกค้ารายอื่นที่ใช้ของคุณก่อนหน้านี้ได้กำหนดเลขที่อยู่ไอพีเพื่อเรียกใช้พร็อกซีเปิด คุณอาจยื่นขออุทธรณ์การบล็อกนี้โดยเพิ่มข้อความต่อไปนี้ลงในหน้าคุยของคุณ: คุณต้องกรอกช่องเว้นว่างนี้ด้วยเลขที่อยู่ไอพีของคุณเองเพื่อดำเนินการตรวจสอบการบล็อกนี้ เลขที่อยู่ไอพีของคุณสามารถดูได้ที่ whatismyip.com ในกรณีที่พบไม่บ่อยคืออุปกรณ์เครือข่ายผู้ให้บริการของคุณอาจมีข้อผิดพลาดหรือถูกบุกรุกโดยโปรแกรมที่ประสงค์ร้าย (เช่น ไวรัส) ผู้ดูแลระบบ: การให้สิทธิยกเว้นการระงับหมายเลขไอพีควรให้สิทธิเฉพาะผู้ใช้ที่แก้ไขผ่านพร็อกซีเปิดหรือไม่ระบุตัวตนในสถานการณ์พิเศษเท่านั้นโดยควรมีการอภิปรายก่อน ถ้าคุณตั้งใจจะให้สิทธิยกเว้นการระงับหมายเลขไอพีแก่ผู้ใช้ ผู้ตรวจสอบผู้ใช้ต้องตรวจสอบบัญชีก่อนโดยสามารถแจ้งคำขอได้ที่หน้าแจ้งตรวจสอบหุ่นเชิด
สวัสดีครับ จากที่ได้เห็นการใช้เครื่องมือผู้ดูแลระบบผ่านหน้าเปลี่ยนแปลงล่าสุด คิดว่าน่าจะติดตั้งอุปกรณ์เสริม (Gadget) เพื่ออำนวยความสะดวกในการใช้เครื่องมือผู้ดูแลระบบมากขึ้น ในด้านล่างนี้ผมจะเสนอ gadget ที่เห็นว่าน่าจะมีประโยชน์ต่อการใช้งานสำหรับผู้ดูแลระบบวิกิพีเดียภาษาไทย ถ้าใครต้องการเสนอเพิ่มเติมก็เพิ่มมาได้ครับ --Geonuch (คุย) 12:45, 24 ธันวาคม 2562 (+07) Modify rollback โดยปกติเวลาใช้เครื่องมือย้อนรวดเดียว (rollback) จะแสดงหน้าให้เห็นถึงการเปลี่ยนแปลงของหน้าที่ย้อน แต่ gadget นี้เมื่อกด rollback จะกลับไปที่หน้าเรื่องที่เขียนของผู้ใช้เพื่อค้นหา/ตรวจสอบการแก้ไขอื่นที่อาจเป็นการก่อกวนของผู้ใช้คนเดียวกัน ข้อดีคือเพิ่มความรอบคอบในการย้อนการก่อกวนจากผู้ใช้มากขึ้น ข้อระวังคือจะไม่แสดงการเปลี่ยนแปลงของหน้าเหมือนตอนย้อนปกติครับ --Geonuch (คุย) 12:45, 24 ธันวาคม 2562 (+07) botRollback ผู้ดูแลระบบจะมีสิทธิที่เรียกว่า markbotedits เพื่อซ่อน rollback ในหน้าเปลี่ยนแปลงล่าสุด (ที่ตั้งค่าปกติ) ที่เป็นการแก้ไขจำนวนมากเพื่อป้องกันการ flood ซึ่งวิธีการใช้สิทธิย้อนเป็นบอตคือใส่ &bot=1 ตามหลัง URL ของเว็บไซต์ทำให้ซับซ้อนมากจนไม่มีใครใช้กัน จึงมีการทำ gadget ให้ใช้งานง่ายขึ้นโดยจะมีปุ่ม ตามหลัง เมื่อกดแล้วจะทำงานเหมือน rollback แต่จะไม่แสดงผลในหน้าเปลี่ยนแปลงล่าสุด ถ้าต้องการดูให้ตั้งค่าตัวกรองของหน้าเปลี่ยนแปลงล่าสุดว่าเป็นบอตแล้วจะเห็นครับ --Geonuch (คุย) 12:45, 24 ธันวาคม 2562 (+07) MassDelete MassDelete เป็น gadget สำหรับการลบหน้าจำนวนมากเหมือน พิเศษ:Nuke แต่ Nuke มีข้อจำกัดคือลบหน้าที่สร้างโดยผู้ใช้หลายคนไม่ได้ในทีเดียวและลบได้เฉพาะหน้าที่ยังอยู่ในหน้าเปลี่ยนแปลงล่าสุดเท่านั้น ลบหน้าเก่าไม่ได้ --Geonuch (คุย) 12:45, 24 ธันวาคม 2562 (+07)
กล่องข้อมูลนี้ใช้สำหรับทัวร์นาเมนต์การแข่งขันฟุตบอลในฤดูกาลหนึ่ง ๆ วิธีใช้ พารามิเตอร์ทั้งหมดนี้จะใส่หรือไม่ใส่ก็ได้ พารามิเตอร์ ; title: ระบุชื่อการแข่งขันเป็นภาษาไทย ; year / yearr: ปีที่การแข่งขันดังกล่าวจัดขึ้น ให้ใส่ปีเท่านั้น อย่าใส่เดือนหรือวันที่ ถ้าการแข่งขันดังกล่าวแข่งขันติดต่อกันตั้งแต่ 2 ปีขึ้นไป ให้ใช้ en-dash โดยไม่เว้นวรรค ดังนี้ ไม่ใช่ หรือ ดูส่วน dates ด้านล่าง ถ้าเป็นการแข่งขันในประเทศไทยให้ใช้พุทธศักราช ถ้าเป็นการแข่งขันในต่างประเทศให้ใช้คริสต์ศักราช ถ้าชื่อการแข่งขันเป็นภาษาไทย ให้ใช้พารามิเตอร์ yearr (มี r สองตัว) เพื่อจัดให้ปีอยู่ด้านหลังตามหลักไวยากรณ์ภาษาไทย ; other_titles: ชื่ออื่น ๆ ของรายการแข่งขัน ชื่อที่ใช้ตามชื่อผู้สนับสนุน รวมทั้งชื่อในภาษาท้องถิ่นกรณีที่เป็นการแข่งขันในต่างประเทศ ; image: ใส่เฉพาะชื่อไฟล์ ไม่ต้องใส่ หรือ ; imagesize: ขนาดของภาพ ระบุหน่วยเป็น px ; caption: คำบรรยายใต้ภาพ ถ้าไม่มีไฟล์ภาพจะไม่แสดงคำบรรยาย ; country: ประเทศที่จัดการแข่งขัน ; dates: วันที่ที่จัดการแข่งขัน ; num_teams: จำนวนทีมที่เข้าแข่งขัน ; defending champions: สโมสรชนะเลิศในฤดูกาลก่อนหน้านี้พร้อมวิกิลิงก์ (ถ้าจำเป็น) ; champions: สโมสรชนะเลิศในฤดูกาลนี้พร้อมวิกิลิงก์ (ถ้าจำเป็น) ; runner-up: สโมสรรองชนะเลิศ ; third / fourth / semi-finalist1 / semi-finalist2 ในกรณีที่มีการแข่งขันรอบชิงอันดับที่สามให้ใช้ third และ fourth เพื่อแสดงสโมสรอันดับที่ 3 และ 4 แต่ถ้าไม่มีการแข่งขันรอบชิงอันดับที่ 3 ให้ใช้ semi-finalist1 และ semi-finalist2 แทน ถ้าใช้พารามิเตอร์ทั้งสองคู่ร่วมกัน จะแสดงผลของ third และ fourth ; continentalcup1: ชื่อการแข่งขันระดับทวีป ระหว่างประเทศ หรือการแข่งขันรายการสำคัญอื่น ๆ ที่สโมสรชนะเลิศมีสิทธิ์เข้าร่วม ถ้ามีการแข่งขันรายการที่สองสามารถใช้ continentalcup2 ร่วมด้วยได้ ; continentalcup1 qualifiers: สโมสรที่ผ่านเข้าแข่งขันรายการที่ระบุใน continentalcup1 ถ้ามีการแข่งขันรายการที่สองสามารถใช้ continentalcup2 qualifiers ร่วมด้วยได้ ถ้าปล่อยให้พารามิเตอร์นี้ว่าง พารามิเตอร์ continentalcup1 หรือ continentalcup2 จะไม่แสดง ; matches: จำนวนนัดที่แข่งขัน ถ้ามีการแข่งขันใหม่ให้นับนัดที่แข่งขันใหม่แยกจากนัดเดิม ถ้าเป็นการแข่งขันแบบเหย้า-เยือนให้นับนัดเหย้าและนัดเยือนแยกกัน การแข่งขันที่ยกเลิกหรือปรับเป็นโมฆะจะไม่นับ และสามารถระบุหมายเหตุเพิ่มได้ ; goals: จำนวนประตูที่ทำได้ ถ้าระบุค่าใน matches จะหารเฉลี่ยจำนวนประตูต่อนัดให้ด้วย ; attendance: จำนวนผู้เข้าชมการแข่งขันทั้งหมด ไม่ใส่เครื่องหมายจุลภาค ถ้าระบุค่าใน matches จะหารเฉลี่ยจำนวนผู้เข้าชมต่อนัดให้ด้วย สามารถใช้ และระบุจำนวนผู้ชมในแต่ละนัดได้ เช่น จะแสดงเป็น ; top goal scorer: ชื่อผู้ที่ทำประตูได้มากที่สุดและวิกิลิงก์ (ถ้าจำเป็น) ถ้ามีมากกว่าหนึ่งคนให้ใส่ชื่อทุกคน ; player: ผู้เล่นที่ได้รับรางวัลผู้เล่นที่ดีที่สุดในการแข่งขันและวิกิลิงก์ (ถ้าจำเป็น) ; prevseason: การแข่งขันฤดูกาลก่อนหน้าและวิกิลิงก์ (ถ้าจำเป็น) ; nextseason: การแข่งขันฤดูกาลถัดและวิกิลิงก์ (ถ้าจำเป็น) ; extra information: แหล่งข้อมูลเพิ่มเติม ถ้ามี ; updated: วันที่แข่งขันนัดล่าสุด ตัวอย่าง ในที่นี้จะแสดงตัวอย่างการแข่งขันฟุตบอลที่สมมติขึ้น ตัวอย่างในกรณีที่ไม่มีการแข่งขันรอบชิงอันดับที่สาม ตัวอย่างในกรณีที่มีการแข่งขันรอบชิงอันดับที่สาม
ระบบศักดินา สาเหตุที่ทำให้ระบบศักดินา ล่มสลาย เป็นเพราะ ??? --58.8.178.1 15:20, 3 สิงหาคม 2556 (ICT) --118.172.204.28 15:09, 25 สิงหาคม 2556 (ICT) -- เป็นเพราะไม่เหมาะสมกับยุคสมัยปัจจุบัน หรือเป็นเพราะไม่เป็นประชาธิปไตย (ที่แท้จริง) (อย่างไรก็ตามในทางปฏิบัติยังมีความไม่ประชาธิปไตยหรือความไม่ยุติธรรมในสังคมอยู่ เพียงแต่ไม่ใช่ในรูปของการปกครองระบบศักดินา) --L0V3Kr1TT4Y4 14:41, 28 ตุลาคม 2556 (ICT) ระบบศักดินายุโรปพัง ส่วนหนึ่งเพราะชนชั้นพ่อค้ามีอำนาจขึ้นมา และประชาชนถูกเกณฑ์ทหาร ทำให้เกิดสำนึกความเป็นเจ้าของ 'ชาติ' ดู การสงครามสมัยใหม่ตอนต้น ครับ --Horus พูดคุย 19:18, 29 มีนาคม 2557 (ICT) ประเทศไทยส่งออกนำเข้าสินค้าอะไรบ้างจากญี่ปุ่น ประเทศไทยนำเข้าและส่งออกสินค้าอะไรบ้างกับญี่ปุ่น ได้ดุลการค้าหรือเสียดุนการค้า มูลค่าการค้า นำเข้า-ส่งออก เท่าใด พอมีพอกินกับเศรษฐกิจพอเพียงมีความสัมพันธ์กันอย่างไร >พอมีพอกินกับเศรษฐกิจพอเพียงมีความสัมพันธ์กันอย่างไร ระบบเศรษฐกิจพอเพียงมุ่งเน้นให้บุคคลสามารถประกอบอาชีพได้อย่างยั่งยืน และใช้จ่ายเงินให้ได้มาอย่างพอเพียงและประหยัด ตามกำลังของเงินของบุคคลนั้น โดยปราศจากการกู้หนี้ยืมสิน และถ้ามีเงินเหลือ ก็แบ่งเก็บออมไว้บางส่วน ช่วยเหลือผู้อื่นบางส่วน และอาจจะใช้จ่ายมาเพื่อปัจจัยเสริมอีกบางส่วน สาเหตุที่แนวทางการดำรงชีวิตอย่างพอเพียง ได้ถูกกล่าวถึงอย่างกว้างขวางในขณะนี้ เพราะสภาพการดำรงชีวิตของสังคมทุนนิยมในปัจจุบันได้ถูกปลูกฝัง สร้าง หรือกระตุ้น ให้เกิดการใช้จ่ายอย่างเกินตัว ในเรื่องที่ไม่เกี่ยวข้องหรือเกินกว่าปัจจัยในการดำรงชีวิต เช่น การบริโภคเกินตัว ความบันเทิงหลากหลายรูปแบบ ความสวยความงาม การแต่งตัวตามแฟชั่น การพนันหรือเสี่ยงโชค เป็นต้น จนทำให้ไม่มีเงินเพียงพอเพื่อตอบสนองความต้องการเหล่านั้น ส่งผลให้เกิดการกู้หนี้ยืมสิน เกิดเป็นวัฏจักรที่บุคคลหนึ่งไม่สามารถหลุดออกมาได้ ถ้าไม่เปลี่ยนแนวทางในการดำรงชีวิต ซึ่งอาจเข้ากับความหมายของคำว่า พอมีพอกิน ที่กล่าวมา เศรษฐกิจพอเพียง ไม่ได้บอกว่าห้ามรวย ห้ามหรู หรือห้ามใช้ของแพงแต่อย่างใด ทั้งนี้ ตามกำลังของเงินของบุคคลนั้น --L0V3Kr1TT4Y4 23:20, 24 พฤศจิกายน 2556 (ICT)
ประเทศเดนมาร์กเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นักกีฬาเดนมาร์กเข้าร่วมการแข่งขันกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์ ก่อนการแข่งขันจะเริ่มขึ้น DIF ตั้งเป้าเหรียญรางวัลอย่างเป็นทางการไว้ที่ 8–10 เหรียญสำหรับการแข่งขันที่โตเกียว เดนมาร์กมีนักกีฬา 108 คนใน 16 ชนิดกีฬา นักกีฬาเดนมาร์กคว้าเหรียญรางวัลรวม 11 เหรียญ (3 เหรียญทอง 4 เหรียญเงิน และ 4 เหรียญทองแดง) ที่โอลิมปิกโตเกียว นับเป็นเหรียญทองที่มากที่สุดที่เดนมาร์กได้รับนับตั้งแต่โอลิมปิกฤดูร้อน 1996 และเป็นเหรียญรางวัลสูงสุดเป็นอันดับ 5 ที่โอลิมปิกฤดูร้อน 3 ใน 11 เหรียญรางวัลนี้ได้มาจากการปั่นจักรยาน 2 เหรียญจากการพายเรือแคนู และ 1 เหรียญจากการแบดมินตัน แฮนด์บอล พายเรือ เรือใบ ยิงปืน และว่ายน้ำ ผู้ได้รับเหรียญรางวัลจากเดนมาร์ก ได้แก่ วิกเตอร์ แอ็กเซลเซ่น ซึ่งคว้าเหรียญทองจากแบดมินตันชายเดี่ยว เขากลายเป็นผู้ได้รับเหรียญทองจากเดนมาร์กคนที่สองจากการแข่งขันแบดมินตัน โดยคนแรกคือ พูล-เอริก โฮเยอร์ ลาร์เซ่น ในปี 1996 เพอร์นิลล์ บลูม อดีตผู้ได้รับเหรียญทอง คว้าเหรียญทองแดงจากว่ายน้ำฟรีสไตล์ 50 เมตรหญิง ซึ่งถือเป็นเหรียญรางวัลโอลิมปิกเหรียญที่สามในอาชีพของเธอ เอ็มมา ยอร์เกนเซ่น ยังคว้าเหรียญรางวัลโอลิมปิกมาได้สามเหรียญ โดยได้เหรียญเงินจากโอลิมปิกฤดูร้อน 2016 และเหรียญทองแดงสองเหรียญจากการพายเรือแคนูในโอลิมปิกปี 2020 แฮนด์บอลทีมชาติเดนมาร์กคว้าเหรียญเงินเหรียญแรกของเดนมาร์กจากแฮนด์บอล โดยก่อนหน้านี้คว้า 4 เหรียญทองมาแล้ว ลัสเซ่ นอร์แมน แฮนเซ่น คว้าเหรียญรางวัลโอลิมปิกเหรียญที่สี่และห้า โดยคว้าเหรียญเงินจากจักรยานเปอร์ซูต ทีมชาย และเหรียญทองจากจักรยานเมดิสัน บุคคลชาย ซึ่งทำให้ฮันเซนเสมอกับนักกีฬาชาวเดนมาร์กที่ได้รับเหรียญรางวัลมากที่สุด โดยเสมอกับนีลส์ ลาร์เซน, เอสกิลด์ เอ็บเบเซน และ ลาร์ส ยอร์เกน แมดเซน คณะกรรมการโอลิมปิกแห่งชาติเดนมาร์กไม่เพียงแต่เป็นตัวแทนของเดนมาร์กเท่านั้น แต่ยังเป็นตัวแทนของประเทศในสังกัดอย่างกรีนแลนด์และหมู่เกาะแฟโรด้วย ซึ่งทั้งสองประเทศไม่มี NOC เป็นของตัวเอง โดยทีมแฮนด์บอลชายคว้าเหรียญเงินไปได้ ทำให้ โยฮัน ฮันเซน นักแฮนด์บอลชาวแฟโรกลายเป็นนักกีฬาชาวแฟโรคนแรกที่คว้าเหรียญรางวัลได้ ผู้ที่ได้รับเหรียญรางวัล เหรียญ ชื่อ กีฬา รายการ วันที่ Anne-Marie Rindom Sailing Women's Laser Radial Viktor Axelsen Badminton Men's singles Lasse Norman Hansen Michael Mørkøv Cycling Men's madison Jesper Hansen Shooting Men's skeet Lasse Norman Hansen Niklas LarsenFrederik RodenbergRasmus Pedersen Cycling Men's team pursuit Amalie Dideriksen Julie Leth Cycling Women's madison Handball Men's tournament Joachim SuttonFrederik Vystavel Rowing Men's coxless pair Pernille Blume Swimming Women's 50 m freestyle Emma Jørgensen Canoeing Women's K-1 200 metres Emma Jørgensen Canoeing Women's K-1 500 metres จำนวนนักกีฬา กีฬา ชาย หญิง รวม ยิงธนู 0 1 1 กรีฑา 9 8 17 แบดมินตัน 5 4 9 เรือแคนู 0 4 4 จักรยาน 11 7 18 ขี่ม้า 2 3 5 กอล์ฟ 2 2 4 แฮนด์บอล 14 0 14 ยูโด 0 1 1 เรือพาย 3 6 9 เรือใบ 3 5 8 ยิงปืน 2 2 4 สเกตบอร์ด 1 0 1 ว่ายน้ำ 3 8 11 เทเบิลเทนนิส 1 0 1 มวยปล้ำ 1 0 1 รวม 57 51 108 อ้างอิง 2020 เดนมาร์ก
ประเทศปากีสถานเข้าร่วมการแข่งขันกีฬาโอลิมปิกฤดูร้อน 2020 ในโตเกียว เดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันกีฬาโอลิมปิกฤดูร้อนครั้งที่ 18 ของปากีสถาน การแข่งขันกีฬาโอลิมปิกครั้งนี้เป็นผลงานที่ดีที่สุดของปากีสถานนับตั้งแต่ปี 2000 โดยทั้ง Talha Talib และ Arshad Nadeem ต่างก็เข้าถึงรอบชิงชนะเลิศของประเภทการแข่งขันของตนได้ Gulfam Joseph ก็พลาดโอกาสเข้าถึงรอบชิงชนะเลิศในการแข่งขันของเขาไปอย่างหวุดหวิดเช่นกัน จำนวนนักกีฬา กีฬา ชาย หญิง รวม กรีฑา 1 1 2 แบดมินตัน 0 1 1 ยูโด 1 0 1 ยิงปืน 3 0 3 ว่ายน้ำ 1 1 2 ยกน้ำหนัก 1 0 1 รวม 7 3 10 กีฬาที่ไม่ใช่การแข่งขัน ขี่ม้า เป็นครั้งแรกในประวัติศาสตร์ที่ปากีสถานได้คัดเลือกนักกีฬาขี่ม้า 1 คนให้เข้าร่วมการแข่งขันกีฬาขี่ม้าโอลิมปิก โดยจบการแข่งขันในอันดับสองอันดับแรกนอกกลุ่มคัดเลือกของการจัดอันดับโอลิมปิกของ FEI ในกลุ่ม F (แอฟริกาและตะวันออกกลาง) ในเดือนกันยายน 2020 Azad Kashmir ซึ่ง Usman Khan ขี่เมื่อเขาผ่านการคัดเลือกและเสียชีวิตหลังจากมีอาการหัวใจวายเฉียบพลัน นักกีฬาและม้าของพวกเขาผ่านการคัดเลือกเป็นคู่สำหรับการแข่งขันโอลิมปิก ทำให้ตำแหน่งของ Khan ในการแข่งขันโอลิมปิกยังคลุมเครือ ในปี 2021 Khan พยายามจะผ่านการคัดเลือกด้วยม้าตัวใหม่ Kasheer แต่ไม่ผ่านเกณฑ์คุณสมบัติขั้นต่ำในการแข่งขัน Sydney International Three-Day Event ในเดือนพฤษภาคม ผลลัพธ์ต่อไปนี้บ่งชี้ว่าเขาจะไม่มีสิทธิ์เข้าร่วมการแข่งขันโอลิมปิก การพยายามที่จะบรรลุข้อกำหนดขั้นต่ำในสัปดาห์ติดต่อกันนั้นขัดต่อกฎข้อบังคับที่กำหนดโดย FEI ข่านลงแข่งขันในสัปดาห์ถัดจากซิดนีย์ในงานที่เมืองนาราคูร์ต ซึ่งเขาได้รับบาดเจ็บจากการล้มซึ่งส่งผลให้คาเชียร์ต้องผ่านการแข่งขัน อ้างอิง 2020 ปากีสถาน
บรี เป็นเนยแข็งชนิดนุ่มที่ทำจากนมวัว ตั้งชื่อตามถิ่นกำเนิดในภูมิภาคบรี ในประเทศฝรั่งเศส (พื้นที่โดยหยาบตรงกับพื้นที่จังหวัดแซเนมาร์นในปัจจุบัน) ลักษณะของบรีคือเนื้อชีสมีสีอ่อน และมีรอยสีออกไปทางสีเทาภายใต้เปลือกชีส (Rind) ซึ่งเป็นราสีขาว (white mould) โดยทั่วไปแล้วผู้คนทานส่วนเปลือก (Rind) ของบรีด้วย ซึ่งรสชาติของเปลือกขึ้นอยู่กับวัตถุดิบที่ใช้และสภาพแวดล้อมในการผลิตชีส บรีเหมือนกับชีส Camembert ซึ่งมาจากอีกภูมิภาคหนึ่งของฝรั่งเศส การผลิต บรีนัวร์ (brie noir) หรือ บรีสีดำ การผลิตบรีนั้นอาจเริ่มมาจากนมวัวที่สกิม (skim) บางส่วนหรือทั้งหมด ส่วนเคิร์ดนั้นได้มาจากการเติมเรนเนิท (rennet) ลงไปในนมดิบและอุ่นในอุณหภูมิสูงสุด 37°C จากนั้นจึงนำชีสที่ได้มาหล่อลงพิมพ์ บางครั้งโดยใช้ทัพพีมีรูแบบดั้งเดิมที่เรียกว่า “แปล อา บรี” (pelle à brie) พิมพ์ขนาด 20 เซนติเมตรจะเต็มไปด้วยชั้นของชีสบาง ๆ หลายชั้น และมีการระบายน้ำออกเป็นเวลาประมาณ 18 ชั่วโมง จากนั้นเมื่อนำชีสออกจากพิมพ์แล้ว จึงนำชีสโรยด้วยเกลือ แล้วปลูกรา (inoculate) หัวเชื้อชีส (cheese culture) เช่น Penicillium candidum, Penicillium camemberti หรือ Brevibacterium linens แล้วจึงนำไปบ่มในสภาพแวดล้อมควบคุมเป็นเวลา 4-5 สัปดาห์เป็นอย่างต่ำ หากชีสถูกบ่มจนเลยเวลาบ่ม (mature) คือหลายเดือนจนถึงหนึ่งปี รสชาติของชีสจะเข้มขึ้น ส่วนปาเต๊ะ (pâte) นั้นจะแห้งและมีเข้มขึ้น ส่วนเปลือกจะสีเข้มขึ้นและเปราะขึ้น บรีแบบนี้จะเรียกว่า “บรีนัวร์” (Brie Noir) เป็นภาษาฝรั่งเศสแปลว่าบรีสีดำ ในภูมิภาค Île-de-France ซึ่งผลิตบรี ผู้คนนิยมนำบรีแช่ในกาเฟโอแล (café au lait) รับประทานเป็นอาหารมื้อเช้า บรีที่สุกเกิน (บ่มไว้นานเกิน) จะมีปริมาณแอมโมเนียมากเกินอย่างไม่น่าอภิรมย์ ซึ่งเกิดจากจุลินทรีย์เดียวกันกับที่ใช้ในการบ่ม การเสิร์ฟ บรีมักวางขายทั้งเป็นวีล (wheel) หรือเป็นวีลตัด (wheel segment) ขอบสีขาวด้านนอกของชีสนั้นสามารถรับประทานได้ ส่วนมากผู้คนรับประทานบรีทั้งชิ้น ถ้าบรีมีลักษณะคือด้านนอกแน่นและด้านในหยุ่นเล็กน้อย แสดงว่าบรีสามารถเสิร์ฟได้ บรีที่ยังไม่สุก (บ่มไม่นานพอ) จะมีเนื้อที่แข็ง ส่วนบรีที่สุกเกิน (บ่มไว้นานกว่า) จะมีเนื้อที่เหมือนครีมถึงเกือบเหลว บรีนั้นเสิร์ฟทั้งแบบนำไปละลาย อบ ในจานเซรามิกปิดฝา ท็อปด้านบนด้วยถั่วหรือผลไม้ อ้างอิง
คอลบี-แจ็ค มาร์เบิลชีส เป็นชื่อใช้เรียกเนยแข็งที่มีลายหินอ่อน (marbled patterns) ผลิตโดยใช้การผสมเคิร์ด, ชีสเคิร์ด หรือ ชีสแปรรูปสองชนิดที่มีสีต่างกัน มาร์เบิลชีสมีต้นกำเนิดในประเทศอังกฤษ มาร์เบิลชีสส่วนใหญ่เป็นฮาร์ดชีส และ ชีสแปรรูป ที่ผลิตจากนมวัว เช่น คอลบี-แจ็ค ที่ผลิตมาจากคอลบีชีสและมอนเทอรีแจ็ค ชนิดอื่น ๆ ผลิตจากการผสมเคิร์ดของเชดดาร์ชีสสีขาวและสีส้ม (เรียกว่า “มาร์เบิลด์ เชดดาร์” Marbled Cheddar) กระบวนการมาร์เบิลนั้นโดยมักไม่สามารถผลิตโดยใช้สารสังเคราะห์ ถึงแม้ว่าชีสเช่น เรดวินเซอร์ (Red Windsor) และ เซจเดอร์บี (Sage Derby) จะผสมสารให้สี เช่น คลอโรฟิลล์ (E140) และ Carmine (E120) ชนิด มาร์เบิลเชดดาร์ (Marble cheddar) ชีสผสมของเชดดาร์ชีสสีขาวและสีส้ม คอลบี-แจ็ค (Colby-jack) ชีสผสมของคอลบีชีสและมอนเทอรี แจ็ค เรดวินด์เซอร์ (Red Windsor) เชดดาร์ชีสที่ผสมไวน์แดง (มักใช้พอร์ทไวน์ หรือ บอร์โดไวน์) หรือผสมสีผสมอาหารสีแดง เซจเดอร์บี (Sage Derby) เป็นเดอร์บีชีส (Derby cheese) ชนิดหนึ่ง โดยดั้งเดิมแล้วจะผสมกับพืชสมุนไพรจำพวกเซจ (Sage) ปัจจุบันมักใช้พืชสีเขียว เช่น ผักโขม, พาร์สลีย์ และแมรีโกลด์ หรือผสมสีผสมอาหารสีเขียวที่ทำจากผัก อ้างอิง
ท้าวอินทรสุริยา ชื่อเดิม อาบ ชูโต เป็นพระพี่เลี้ยงใน สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานบรรดาศักดิ์ให้เป็น ท้าวอินทรสุริยา ตำแหน่งคุณท้าวว่าการห้องวิเสท โดยสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร นั้นทรงบันทึกในจดหมายเหตุรายวัน ส่วนพระองค์ ถึงคุณท้าวท่านนี้ หลายตอน บางตอนอ่านแล้วน่ารักน่าเอ็นดูทั้งพระองค์ท่านเองและคุณท้าวท่านตรัสเรียกคุณท้าวว่า “ยายอิน” เมื่อพระชนมายุเพียง ๕ พรรษา ทรงบันทึกว่า วันเสาร์ที่ ๓๐ มิถุนายน พ.ศ. ๒๔๒๖ “วันนี้เราขี้เกียจอ่านหนังสือ ยายอินเตือนให้เราอ่าน เราร้องไห้สองหน เราอ่านเล็กน้อย กลับมายายอินล้อเรา เราชกกับยายอิน...ฯลฯ...”และ “...ยายอินมาเล่าถึงไปดูรับแขกเมือง...“ “...เราเล่นกับยายอิน...“ ทว่าแม้จะเป็นพระพี่เลี้ยง ซึ่งใกล้ชิดสนิทสนมและดูจะโปรดมาก เมื่อยายอินของพระองค์ท่านบกพร่อง ก็ไม่ทรงเข้าข้าง แสดงว่าทรงรู้จักคิด รู้จักว่าความรับผิดชอบคืออะไร ตั้งแต่ยังทรงพระเยาว์ ทรงบันทึกเมื่อวันที่ ๑๐ เมษายน พ.ศ. ๒๔๒๘ พระชนมายุย่างเข้า ๗ พรรษา ว่า “สองโมงเศษแต่งตัวไปทรงบาตร ทูลหม่อมบนไม่ได้เสด็จลง เราทรงแทน พระแปดสิบ ข้าวไม่พอ เราออกฉุนเต็มแก่ ได้เรียกยายอินมาต่อว่า แกกลับพูดเละละ บ่ายเราไปบน เฝ้าที่สวนสวรรค์ ทูลหม่อมบนทรงก่อเขา เราทูลถึงข้าวบาตรไม่พอ รับสั่งว่าให้เราเอาตัวยายอินมาเฆี่ยนเสีย...“ วันที่ ๑๓ เมษายน ๒๔๒๘ ทรงบันทึกว่า “...เมื่อเสด็จที่ไพศาล (พระที่นั่งไพศาลทักษิณ) รับสั่งถามยายอินเรื่องของทรงบาตร ยายอินฉุนเราใหญ่ เราไม่เข้ากับผู้ผิดแน่ เห็นอะไรก็ต้องทูลให้ทูลหม่อมบนทรงทราบ...“ เครื่องราชอิสริยาภรณ์ border เหรียญรัตนาภรณ์ รัชกาลที่ 5 ชั้นที่ 3 อ้างอิง
ประเทศอันดอร์ราเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ซึ่งถือเป็นครั้งที่ 12 ติดต่อกันที่ประเทศเข้าร่วมการแข่งขันกีฬาโอลิมปิกฤดูร้อน จำนวนนักกีฬา กีฬา ชาย หญิง รวม กรีฑา 1 0 1 เรือแคนู 0 1 1 รวม 1 1 2 กรีฑา ประเทศอันดอร์ราได้รับสิทธิ์สากลจากสหพันธ์สมาคมกรีฑานานาชาติ เพื่อส่งนักกรีฑาหญิงไปแข่งขันกีฬาโอลิมปิก ;ประเภทลู่และถนน นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ พอล โมยา 800 เมตร หญิง 1:47.44 7 ไม่ได้ผ่านเข้ารอบ เรือแคนู สลาลอม อันดอร์ราผ่านเข้ารอบการแข่งขันเรือแคนูสลาลอมชิงแชมป์โลก 2019 ที่ลา เซอู เดอ อูร์เจลล์ ประเทศสเปน ซึ่งถือเป็นการกลับมาสู่กีฬาประเภทนี้ของประเทศอีกครั้งหลังจากห่างหายไปนานถึง 12 ปี นักกีฬา รายการ เบื้องต้น รอบรองฯ ชิงชนะเลิศ ครั้งที่ 1 อันดับ ครั้งที่ 2 อันดับ ครั้งที่ดีที่สุด อันดับ เวลา อันดับ เวลา อันดับ โมนิก้า โดเรีย C-1 หญิง 113.78 6 119.69 14 113.78 9 Q 128.32 11 ไม่ได้ผ่านเข้ารอบ K-1 หญิง 110.57 11 110.54 13 110.54 14 Q 118.15 16 ไม่ได้ผ่านเข้ารอบ อ้างอิง 2020 อันดอร์รา
ประเทศบาฮามาส ซึ่งมีชื่ออย่างเป็นทางการว่า เครือรัฐบาฮามาส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ประเทศญี่ปุ่น เดิมทีกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ซึ่งถือเป็นครั้งที่ 18 ติดต่อกันที่ประเทศนี้เข้าร่วมการแข่งขันกีฬาโอลิมปิกฤดูร้อน ผู้ที่ได้รับเหรียญรางวัล เหรียญ ชื่อ กีฬา รายการ วันที่ สตีเวน การ์ดิเนอร์ กรีฑา 400 เมตร ชาย ชอนเน มิลเลอร์-อูยโบ กรีฑา 400 เมตร หญิง จำนวนนักกีฬา กีฬา ชาย หญิง รวม กรีฑา 5 8 13 ว่ายน้ำ 1 1 2 รวม 6 9 15 กรีฑา นักกีฬาชาวบาฮามาสผ่านเกณฑ์การเข้าร่วมการแข่งขันโดยใช้เวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ) ;ประเภทลู่และถนน ;ชาย นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ แซมสัน โคเลบรู๊ค 100 เมตร 10:33 7 ไม่ได้ผ่านเข้ารอบ สตีเวน การ์ดิเนอร์ 400 เมตร 45.05 1 Q 44.14 SB 1 Q 43.85 SB อาลอนโซ รัสเซลล์ 45.51 SB 5 q 46.04 7 ไม่ได้ผ่านเข้ารอบ ;หญิง นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ เทเนีย เกย์เธอร์ 100 เมตร 11.34 3 Q 11.31 6 ไม่ได้ผ่านเข้ารอบ ชอนเน มิลเลอร์-อูยโบ 200 เมตร 22.40 2 Q 22.14 2 Q 24.00 8 แอนโธนีก สตราแชน 22.76 SB 1 Q 22.56 SB 3 ไม่ได้ผ่านเข้ารอบ ชอนเน มิลเลอร์-อูยโบ 400 เมตร 50.50 1 Q 49.60 1 Q 48.36 เดวินน์ ชาร์ลตัน ข้ามรั้ว 100 เมตร 12.84 4 Q 12.66 2 Q 12.74 6 เพดีร์ยา ซีมัวร์ 13.04 4 Q 13.09 8 ไม่ได้ผ่านเข้ารอบ โดเนชา แอนเดอร์สันบริแอนน์ เบเธลมิส มาร์เชียนแอนโธนีก สตราแชน ผลัด 4 × 400 เมตร ไม่ผ่านเข้ารอบชิงฯ ;ประเภทลาน นักกีฬา รายการ คัดเลือก ชิงชนะเลิศ ระยะทาง ตำแหน่ง ระยะทาง ตำแหน่ง เจมส์ วิลสัน กระโดดสูง ชาย 2.17 32 ไม่ได้ผ่านเข้ารอบ โดนัลด์ โทมัส 2.21 25 ไม่ได้ผ่านเข้ารอบ ว่ายน้ำ บาฮามาสได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ ไอซาก บาสเตียน กบ 100 เมตร ชาย 1:01.87 40 ไม่ได้ผ่านเข้ารอบ กบ 200 เมตร ชาย 2:17.40 36 ไม่ได้ผ่านเข้ารอบ โจแอนนา อีแวนส์ ฟรีสไตล์ 200 เมตร หญิง 1:58.40 18 ไม่ได้ผ่านเข้ารอบ ฟรีสไตล์ 400 เมตร หญิง 4:07.50 13 ไม่ผ่านเข้ารอบชิงฯ อ้างอิง 2020 บาฮามาส
ประเทศบาร์เบโดส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่ครั้งแรกในปี 1968 ที่นักกีฬาบาร์เบโดสได้เข้าร่วมแข่งขันในกีฬาโอลิมปิกฤดูร้อนทุกครั้ง ยกเว้น โอลิมปิกฤดูร้อน 1980 ที่กรุงมอสโก เนื่องจากประเทศสนับสนุน การคว่ำบาตรที่นำโดยสหรัฐอเมริกา จำนวนนักกีฬา กีฬา ชาย หญิง รวม กรีฑา 3 3 6 ว่ายน้ำ 1 1 2 รวม 4 4 8 กรีฑา นักกีฬาบาร์เบโดสผ่านเกณฑ์การเข้าร่วมการแข่งขันโดยใช้เวลาในการผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ) ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ มาริโอ เบิร์ค 100 เมตร ชาย 15.81 9 ไม่ได้ผ่านเข้ารอบ โจนาธาน โจนส์ 400 เมตร ชาย 45.04 SB 2 Q 45.61 8 ไม่ได้ผ่านเข้ารอบ เชน บราธเวต ข้ามรั้ว 110 เมตร ชาย 13.64 6 ไม่ผ่านเข้ารอบรองชนะเลิศ แต่ไม่ได้เข้าชิง ทริสตัน เอเวอลีน 100 เมตร หญิง 11.42 6 ไม่ได้ผ่านเข้ารอบ ซาดา วิลเลียมส์ 400 เมตร หญิง 51.36 SB 3 Q 50.11 NR 3 ไม่ได้ผ่านเข้ารอบ เทีย-อาดานา เบลล์ ข้ามรั้ว 400 เมตร ชาย 55.69 SB 2 Q 59.26 8 ไม่ได้ผ่านเข้ารอบ ว่ายน้ำ บาร์เบโดสได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการเดี่ยวของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ อเล็กซ์ โซเบอร์ส ท่าฟรีสไตล์ 200 เมตร ชาย 1:48.09 29 ไม่ได้ผ่านเข้ารอบ ท่าฟรีสไตล์ 400 เมตร ชาย 3:59.14 34 ไม่ผ่านเข้ารอบชิงฯ ดาเนียล ไททัส กรรเชียง 100 เมตร หญิง 1:04.53 37 ไม่ได้ผ่านเข้ารอบ อ้างอิง 2020 บาร์เบโดส
บูเล เป็นศัพท์ที่ใช้กันทั่วไปในประเทศอินโดนีเซียเพื่อเรียกบุคคลที่เป็นชาวต่างชาติ โดยเฉพาะอย่างยิ่งผู้สืบเชื้อสายมาจากยุโรปหรือคนผิวขาว แม้ว่าคำว่า บูเล จะมีความหมายดั้งเดิมว่า 'ขาว' แต่ในปัจจุบันก็ใช้เรียกชาวอาหรับ, ชาวแอฟริกาผิวดำ, ชาวญี่ปุ่น และชนชาติอื่น ๆ เช่นกัน ศัพทมูลวิทยา บูเล ปรากฏครั้งแรกในคริสต์ศตวรรษที่ 19 หรืออาจจะก่อนหน้า คำว่า บูเล แปลตรงตัวว่า 'ขาว' ใช้ในบริบทที่ระบุถึงควาย หนังสือเล่มหนึ่งที่ตีพิมพ์ใน ค.ศ. 1840 ระบุไว้ว่าผู้คนเลือกควายบูเล (ขาว) มากกว่าที่จะเลือกควายฮีตัม ( ในปัจจุบันยังคงแปลว่า 'ดำ') ในพจนานุกรมภาษามลายู-ดัตช์ที่ตีพิมพ์ใน ค.ศ. 1869 ระบุคำว่า (บาลาร์), (ซาบุน) และ (อันดัน) โดยแปลว่า 'คนขาว' และ 'คนผิวเผือก' ส่วนในพจนานุกรมที่ตีพิมพ์ใน ค.ศ. 1894 ระบุคำว่า (อันดัน) และ (บูไล) โดยแปลว่า 'คนผิวเผือก' (albino) และระบุว่า (ซาบุน, ปัจจุบันแปลว่า สบู่) เป็นคำคุณศัพท์ที่ใช้เรียกสุนัขสีขาวล้วน ส่วนคำว่า (บาลาร์) เป็นคำคุณศัพท์ที่ใช้เรียกควายขาวหรือควายเผือก พจนานุกรมยุคหลัง ๆ มักระบุคำว่า (บูเล) โดยนิยามง่าย ๆ ว่า 'มีผิวเผือก' อย่างไรก็ตาม ในการใช้สมัยปัจจุบันมักใช้คำยืมภาษาอังกฤษ (อัลบีโน) มากกว่า อ้างอิง
ประเทศเบนิน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 12 ที่นักกีฬาเบนินได้เข้าร่วมแข่งขันในกีฬาโอลิมปิกฤดูร้อน ยกเว้น โอลิมปิกฤดูร้อน 1976 ที่มอนทรีออล เนื่องจากแอฟรีกาถูกคว่ำบาตร จำนวนนักกีฬา กีฬา ชาย หญิง รวม กรีฑา 1 2 3 ยูโด 1 0 1 เรือพาย 1 0 1 ว่ายน้ำ 1 1 2 รวม 4 3 7 กรีฑา นักกีฬาเบนินผ่านเกณฑ์การเข้าร่วมการแข่งขันโดยใช้เวลาในการผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ) ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ ดีดีเย กีกี 100 เมตร ชาย 10.69 PB 6 ไม่ได้ผ่านเข้ารอบ โนเอลี ยารีโก 800 เมตร หญิง 2:00.11 2 Q 2:01.41 7 ไม่ได้ผ่านเข้ารอบ ;ประเภทรวม – สัตตกรีฑาหญิง นักกีฬา รายการ ข้ามรั้ว 100 ม. กระโดดสูง ทุ่มน้ำหนัก 200 ม. กระโดดไกล พุ่งแหลน 800 ม. สรุป อันดับ โอดิล อาฮอนวานู ผล 13.31 1.74 15.45 23.85 SB 6.07 43.96 2:29.05 6186 15 คะแนน 1078 903 891 995 871 743 705 ยูโด เบนินได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่งเซลทัส โดโซ โยโว นักกีฬาโอลิมปิก ริโอ 2016 รุ่นมิดเดิลเวทชาย (90 กก.) ไปแข่งขันโอลิมปิก นักกีฬา รายการ/รุ่น 64 คน 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ เซลทัส โดโซ โยโว 90 กก. ชาย แพ้ 00–10 ไม่ได้ผ่านเข้ารอบ เรือพาย เบนินผ่านการคัดเลือกเรือหนึ่งลำในประเภทเรือกรรเชียงชายเดี่ยวสำหรับการแข่งขันครั้งนี้ โดยจบอันดับที่ 5 ในรอบชิงชนะเลิศกลุ่ม A และได้สิทธิ์เข้าแข่งขันลำดับที่ 3 จากทั้งหมด 5 ลำในการแข่งขันเรือกรรเชียงคัดเลือกโอลิมปิกแอฟริกาของ FISA ประจำปี 2019 ที่เมืองตูนิส ประเทศตูนิเซีย ซึ่งถือเป็นการเปิดตัวของประเทศในกีฬารายการนี้เป็นครั้งแรก นักกีฬา รายการ ฮีท แก้ตัว ก่อนรองฯ รอบรองฯ ชิงชนะเลิศ เวลา อันดับ เวลา อันดับ เวลา อันดับ เวลา อันดับ เวลา อันดับ ปรีเวล อิงคาติ กรรเชียงเดี่ยว ชาย 7:40.87 5 R 7:55.93 4 SE/F 7:49.46 2 FE 7:38.58 27 Qualification Legend: FA=Final A (medal); FB=Final B (non-medal); FC=Final C (non-medal); FD=Final D (non-medal); FE=Final E (non-medal); FF=Final F (non-medal); SA/B=Semifinals A/B; SC/D=Semifinals C/D; SE/F=Semifinals E/F; QF=Quarterfinals; R=Repechage ว่ายน้ำ เบนินได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการเดี่ยวของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ มาร์ก ด็องซู ฟรีสไตล์ 50 เมตร ชาย 24.99 53 ไม่ได้ผ่านเข้ารอบ นาฟิสซัธ ราฌี 29.99 69 ไม่ได้ผ่านเข้ารอบ อ้างอิง 2020 เบนิน
ประเทศภูฏาน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 10 ติดต่อกันที่ประเทศเข้าร่วมการแข่งขันกีฬาโอลิมปิกฤดูร้อน หลังจากที่คาร์มาพ่ายแพ้ในการแข่งขันยิงธนู การแข่งขันของภูฏานจึงสิ้นสุดลงในวันที่ 28 กรกฎาคม 2021 จำนวนนักกีฬา กีฬา ชาย หญิง รวม ยิงธนู 0 1 1 ยูโด 1 0 1 ยิงปืน 0 1 1 ว่ายน้ำ 1 0 1 รวม 2 2 4 ยิงธนู นักยิงธนูชาวภูฏานคนหนึ่ง (คาร์มา) ผ่านเข้ารอบการแข่งขันยิงธนูแบบรีเคิร์ฟประเภทบุคคลหญิงโดยตรงในการแข่งขันกีฬาประเภทนี้ โดยเข้าถึงรอบรองชนะเลิศและได้ 1 ใน 3 ตำแหน่งที่ว่างอยู่ในการแข่งขันชิงแชมป์เอเชีย 2019 ที่กรุงเทพมหานคร ประเทศไทย ถือเป็นครั้งแรกที่นักกีฬาชาวภูฏานได้รับตำแหน่งโควตาโอลิมปิกในกีฬาประเภทใดก็ตาม นักกีฬา รายการ จัดอันดับ 64 คน 32 คน 16 คน ก่อนรองฯ รอบรองฯ ชิงเหรียญ คะแนน อันดับ คู่แข่งคะแนน คู่แข่งคะแนน คู่แข่งคะแนน คู่แข่งคะแนน คู่แข่งคะแนน คู่แข่งคะแนน อันดับ คาร์มา หญิงเดี่ยว 616 56 แพ้ 0–6 ไม่ได้ผ่านเข้ารอบ ยูโด ภูฏานส่งนักยูโดชายหนึ่งคนเข้าร่วมการแข่งขันโอลิมปิกหลังจากที่สหพันธ์ยูโดนานาชาติมอบโควตาเชิญสามฝ่ายให้กับพวกเขา ซึ่งถือเป็นการเปิดตัวโอลิมปิกครั้งแรกของประเทศในกีฬาชนิดนี้ ในการแข่งขันรุ่นน้ำหนักไม่เกิน 60 กิโลกรัม ชาย งาวัง นัมเกล พ่ายแพ้ให้กับ มิห์รัช อัคคุส ด้วยท่าจูจิ-กาตาเม แม้จะแพ้ แต่สมาคมยูโดภูฏานก็กล่าวถึงผลงานของนัมเกลว่า 'ยูโดที่ยอดเยี่ยม' โดยระบุว่านักยูโดคนนี้พยายามใช้ท่าเซโออิ นาเกะใส่คู่ต่อสู้ชาวตุรกี การพ่ายแพ้ของนัมเกลนั้นเกิดจากการที่ภูฏานไม่มีนักยูโดอาวุโสที่ถนัดซ้ายในการฝึกซ้อม รวมทั้งการฝึกซ้อมภาคพื้นดินหรือเนวาซ่าไม่ใช่ส่วนสำคัญในการเตรียมตัวของนัมเกล นักกีฬา รายการ/รุ่น 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ งาวัง นัมเกล 60 กก. ชาย แพ้ 00–10 ไม่ได้ผ่านเข้ารอบ ยิงปืน ภูฏานได้รับคำเชิญจากคณะกรรมาธิการไตรภาคีให้ส่งนักยิงปืนไรเฟิลหญิงไปแข่งขันโอลิมปิก ตราบใดที่คะแนนผ่านเกณฑ์ขั้นต่ำ (MQS) เป็นไปตามที่กำหนดภายในวันที่ 5 มิถุนายน 2021 นักกีฬา รายการ คัดเลือก ชิงชนะเลิศ คะแนน อันดับ คะแนน อันดับ เลนชู คุนเซง ปืนยาวอัดลม 10 เมตร หญิง 618.1 43 ไม่ได้ผ่านเข้ารอบ Qualification Legend: Q = Qualify for the next round; q = Qualify for the bronze medal (shotgun) ว่ายน้ำ ภูฏานได้รับคำเชิญจาก FINA ให้ส่งนักว่ายน้ำชายอันดับหนึ่งในประเภทบุคคลไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 ถือเป็นการเข้าร่วมการแข่นกีฬาโอลิมปิกเป็นครั้งแรก นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ ซานเกย์ เทนซิน ฟรีสไตล์ 100 เมตร ชาย 57.57 68 ไม่ได้ผ่านเข้ารอบ อ้างอิง 2020 ภูฏาน
ประเทศบุรุนดี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 7 ติดต่อกัน จำนวนนักกีฬา กีฬา ชาย หญิง รวม กรีฑา 2 1 3 มวยสากลสมัครเล่น 0 1 1 ว่ายน้ำ 1 1 2 รวม 3 3 6 กรีฑา นักกีฬาบุรุนดีผ่านเกณฑ์การเข้าร่วมการแข่งขันโดยใช้เวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ): ;ประเภทลู่และถนน นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ เอริค นซิควินคุนดา 800 เมตร ชาย 1:47.97 6 ไม่ได้ผ่านเข้ารอบ โอลิเวียร์ อีราบารุตา มาราธอน ชาย 2:17:44 SB 39 แฟรนซีน นิยงซาบา 5,000 เมตร หญิง ไม่ได้ผ่านเข้ารอบ 10,000 เมตร หญิง 30:41.93 5 มวยสากลสมัครเล่น บุรุนดีได้รับคำเชิญจากคณะกรรมาธิการไตรภาคีให้ส่งนักมวยหญิงรุ่นฟลายเวท ออร์เนลล่า ฮัวยาริมานา ไปแข่งขันโอลิมปิก ซึ่งถือเป็นการเข้าร่วมแข่งขันกีฬาประเภทนี้ของประเทศเป็นครั้งแรก นักกีฬา รายการ/รุ่น 32 คน 16 คน ก่อนรองฯ รอบรองฯ ชิงชนะเลิศ คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ออร์เนลล่า ฮัวยาริมานา ฟลายเวทหญิง แพ้ 0–5 ไม่ได้ผ่านเข้ารอบ ว่ายน้ำ บุรุนดีได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ เบลลี่-เครซุส กานิรา ฟรีสไตล์ 100 เมตร ชาย 54.33 64 ไม่ได้ผ่านเข้ารอบ โอดรินา เคซ ฟรีสไตล์ 50 เมตร หญิง 33.39 79 ไม่ได้ผ่านเข้ารอบ อ้างอิง 2020 บุรุนดี